Afvisning i kæremål i sag om forældremyndighed, bopæl og samvær, idet retsmidlet skulle have været anke jf. § 455, stk. 1, jf. § 368, stk. 1
Ret: Vestre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;

VESTRE LANDSRET
RETSBOG

Den 23. september 2021 holdt Vestre Landsret møde i retsbygningen i Viborg.

Landsdommerne Hanne Aagaard, John Lundum og Anne Toftdahl (kst.) be-
handlede sagen.

Sag BS-35122/2021-VLR
(14. afdeling)

Far

mod

Mor
(advokat Henriette Lyhne)

Ved dom af 3. september 2021 har Familieretten i Kolding (sag BS-
6342/2021-KOL) truffet afgørelse om, at den fælles forældremyndighed
ophæves, og at Mor skal have forældremyndigheden alene over Barn 1 og
Barn 2. Familieretten har endvidere truffet afgørelse om, at Barn 2 fortsat skal
have bopæl hos Mor, og at Barn 1 skal have samvær med Far hver 4. lørdag i
ulige uger.

Far har kæret dommen ved indlevering af kæreskrift den 17. septem-ber 2021.

Landsretten afsagde

K E N D E L S E

Familieretten i Kolding har ved dom af 3. september 2021 truffet afgørelse om
forældremyndighed, bopæl og samvær. Far har indbragt dommen for



2

landsretten ved indlevering af kæreskrift. Da rette retsmiddel er anke, jf. rets-
plejelovens § 455, stk. 1, jf. § 368, stk. 1, afviser landsretten kæremålet.

THI BESTEMMES:

Dette kæremål afvises.

Ingen af parterne skal betale sagsomkostninger for landsretten til den anden
part.

Sagen sluttet.